次韻胡溫升玉甫西野
作者：許月卿
朝代：宋

paragraphs: 偶爲西湖萬山出，三省興中歌四勿。
中庸公子惠新詩，句裏韓筋猶柳骨。
文章感慨須和平，能泣鬼神風雨驚。
和聲似鳴國家盛，送東野序序文鳴。
西野文鳴東野法，積中和順英華發。
我詩不作郊島寒，曾誅莓苔隨意踏。
誰道楊花本無才，天展湖山圖畫開。
何須更問逋之覓，夜深明月半窗梅。